钦定古今图书集成/明伦汇编/闺媛典/第289卷 > 皇清二十二 > 杨其厚妻江氏
## 钦定古今图书集成/明伦汇编/闺媛典/第289卷 > 皇清二十二 > 杨其厚妻江氏

按《邵武府续志》：“江氏，光泽人，大田杨其厚妻。甲申春，天灾流行，夫兄弟三人妯娌，二人俱死。厚遗四子，伯遗三子，叔遗一孤，皆幼。氏茕茕独守，兼抚群儿，族里危之，啮指沥血自矢，饥寒痾痒，一以诚求，不知其孰为子，孰为侄也。当鼎革之际，兵火交兴，无宁居数年，左右卵翼诸子皆获无恙，氏以寿终。”